
NOTULE van die Algemene Jaarvergadering van Eden Tweekamp wat gehou is op Woensdag 9 Oktober 2024 om 18:00 via ZOOM. 
Join Zoom Meeting 
https://us04web.zoom.us/j/72719692626?pwd=6nMDCldZcVvmRxEMhPFdP3fnQrJlYS.1 
Meeting ID: 727 1969 2626   Passcode: GE13ZC 
1	Opening en verwelkoming:  Die voorsitter, Stephnie McKay heet almal welkom en bedank hulle vir die opoffering om die vergadering by te woon. Sy bedank ook Dirk van der Westhuizen [DCAS] vir al sy harde werk en ondersteuning met sy aftrede, so ook vir Minister Anroux Marais met haar verskuiwing na Gemeenskapsveilig-heid en bring hulde aan Johan Keller Highgate] en Johan Johannes [Christel se gade]met hulle afsterwe.
2	Presensie: S McKay, D van der Walt, J Koen, L Robinson, M Kotze, C Botha, M Essau. Verskoning: Jean Neethling [DCAS] en Jana Botha 
3	Finalisering van sakelys: 20.1  Ouers opleiding in data vaslegging
4	Goedkeuring van vorige notule: Word aanvaar. Voorsteller: L Robinson. Sekondant: M Essau
5	Sake uit die notule:  Geen 
6	Voorsittersverslag – Stephnie McKay gee stoel oor aan Dave van der Walt en lewer haar volledige verslag. Dit word aangeheg en word ook aanvaar.  Voorsteller: J Koen. Sekondant: M Essau
7	Finansiële verslag – Dave van der Walt [waarnemende tesourier] lê die geouditeerde state aan die vergadering voor.  Hy noem dat Eden Tweekamp se finansies gesond is maar dat die state dalk ‘n verwronge beeld mag voorhou aangesien fondse vir 2025 alreeds ontvang is en gewys word. Jacques Koen versoek of daar nie meer vir atlete gedoen kan word nie. Dave van der Walt antwoord dat daar alreeds heelwat in ons atlete belê word maar dat gesonde voorstelle aandag kan geniet.  Daar word besluit dat daar ‘n geldprys by elke byeenkoms toegeken kan word aan die beste prestasie in hardloop, swem en top atleet. Verslag word ook aangeheg.  Groot dank word ook uitgespreek teenoor Eden Tweekamp se groot borge – DCAS, Highgate en Oudtshoorn munisipaliteit. State word eenparig aanvaar.
8	Affiliasie [R100] en Registrasie [R140] - 2024/25:  Affiliasie bly dieselfde en registrasie verhoog met R20 na R140 om die verhogings in atleet levies deur SA Tweekamp te beperk. Affiliasie en registrasies moet voor die aanvang van die seisoen betaal wees.  Eenparig goedgekeur.
[NB Skole/Klubs MOET voor die AJV hulle affiliasie betaal om toegelaat te word om deel te neem aan die AJV.]
9	Verslag : SA Kampioenskappe 2024  - Jana Botha het verskoning aangebied en verslag sal later aan alle lede gestuur word.  Is gedeeltelik in voorsittersverslag behandel. 
10	Ontwikkeling: Gestremde atlete: Daar word tans beplan aan ‘n projek wat met Kairos Eljada Nasorg-sentrum aangepak gaan word daar word ook onderhandel met Up the Downs vir inskakeling.  Dan word daar ook weer ‘n kapasiteitswerkswinkel vir gestremde persone beplan.
11	Skolekompetisie: SA Tweekamp het die stelsel ietwat aangepas maar het goed gewerk.  HS Outeniqua is aangewys as die tweede beste tweekampskool in Suid-Afrika.
12	Webtuiste & Facebookblad: Eden Tweekamp het ‘n groot terugslag beleef met die skielike afsterwe van die webmeester, Russel le Roux.  Hy is met alle kodes graf toe met die gevolg dat ‘n heel nuwe webtuiste ontwerp en opgebou moet word. Dit is in die proses en behoort einde Oktober 2024 beskikbaar te wees.  Nuwe adres is www.edenbiathlon.com . Dit sal versprei word soos nodig. Die FB-blad is baie aktief en geniet ‘n groot getal volgers.  Ook die Whatsapp-groep werk uitstekend.	
13	Toekomsbeplanning – Eden Tweekamp: Tweekamp in die Eden sportdistrik toon ‘n goeie groei en die opgradering van die fasiliteite op Oudtshoorn maak ons opgewonde. Veral die NA Smit swembad spog nou met nuwe touch pads, line dividers en wegspringblokke.  Daar word ook tans aandag gegee aan ‘n dak vir die pawiljoen.  Die De Jager atletiekbaan spog ook met ‘n nuwe oppervlak.

14	BYEENKOMSTE:  Bo en behalwe die onderstaande topvlakbyeenkomste bied Eden Tweekamp ook nog 5 ligabyeenkomste aan.   
14.1	Vrystaat Interprovinsiaal 2024			Bloemfontein		   28 Sept 2024
14.2	OP Interprovinsiaal 2024			Gqeberha		   26 Okt 2024		
14.3	HIGHGATE Interprovinsiaal  2024 		Oudtshoorn		  1  Febr 2025
14.4	SA Kampioenskappe 2025 			Oudtshoorn   	                21/22 Maart 2025
14.5	Registrasie en inskrywings – atlete – Leana Robinson verduidelik die uitdagings wat daarmee ervaar word.  Inskrywings kon drupsgewys en word nie altyd gedoen soos voorgeskryf nie.  Daar sal met klubs en skole in gesprek getreë word.  Dave van der Walt noem egter dat daar heelwat atlete is wat tuisonderrig ondergaan wat die probleem verger.  Hy versoek dat ons dit maar met ‘n sagte hand hanteer.
15	DATUMBEPALINGS 2024/25 [sien aanghegte skrywe] – eenparige goedkeuring word verleen.
16	Administrasiekoste – Operasionele Bestuurder se stipendium verhoog na R3500 en die Voorsitter se eenmalige stipendium na R5000.
17	NUWE PROGRAM – aanpassings, inskrywings, uitslae – word tans verbeter deur SA Tweekamp.
18	Nuwe Klerereeks: Magdel Kotze verduidelik aan die vergadering hoe die proses vorder en gaan werk.  Die reeks gaan eers net uit die basiese klere bestaan en sal per Google Forms bestel kan word. Dit sal stelselmatig ingestel word.
19	Ouditeure – Lamprecht & Meyer word weer aangestel vir die volgende termyn. Groot dank aan David McKinnon wat binne ‘n kort tydperk die state gereed kry vir die AJV.
20	Aanbied van SA Kampioenskappe 2025 & 2026 – Dave van der Walt gee meer inligting. Daar word tans hard gewerk om die voorafwerk voltooi te kry.  Die LOC vir beide die Highgate en SA Kampioenskappe sal binnekort saamgestel word.
ANDER SAKE
20.1	PROGRAMBEDIENERS: Leana Robinson versoek dat ons ouers moet betrek en hulle oplei om sodoende die druk van die Bestuur te verlig.  Goedgekeur.

Die vergadering verdaag om 19:10.

